بیردن، دیبسیز-بوجاقسیز، یام-یاشیل بیر بؤلگه گؤزو اؤنونده جانلاندی. گؤی ماس-ماوی، هاوا یاز هاواسیندان طراوتلی ایدی. ساواشدان-اعتیراضدان هئچ بیر خبر یوخ ایدی. ائله بیل اورادا هر کیمه گره کن حاققینی وئرمیشدیلر. یاشیل بؤلگه ده هر اینسانا، گوونلیکلی، اؤزگور و صفالی بیر باغ آییریب باغیشلامیشدیلار. باغلارین ایچینده توکنمز و چئشیدلی نعمتلر وار ایدیلار. خورما، نار، موز، اوزوم و باشقا-باشقا یئیشمیش آلچاق بوتالی میوه لر، سیرا-سیرا گؤرسنیردیلر. آلچاق بوتالی میوه لرین بیرینی درن کیمی، باشقا بیر یئتیشمیشی تئز اونون یئرینه چیخیب بوتالارین گؤرکمی ال دیمز کیمی گؤرونوردو. بویالی گوللر، هر یانا عطیر ساچماقدا اولاراق ایچمه لی شرابلار باغ ایچیندن سوووشان آرخلاردان آخماقدایدیلار. صفالی باغلاردا بیر بالا اوتاق و بیر بؤیوک اوتاق تیکمیشدیلر، بیر دوشنمیش تختیده بؤیوک اوتاغین قاباغیندا یوکسلتمیشدیلر. آیاق یولوندان ایسه اثر یوخ ایدی.
آردینی اوخو
azb_Arab azb_Arab